cyanic-selkie/wikianc huggingface dataset:
Sven Ise
Elulugu
Eestisse naasnuna asus tööle Eesti Tööstusprojektis, esialgu tehnikuna, aastast 1960 insenerina, aastast 1963 vaneminsenerina, aastast 1966 uurimisosakonna grupijuhina. Siirdus pensionile 1986. aastal. 1991. aastast oli tegev Eesti piirivalve taasloomisel ja töötas lektorina piirivalvekoolis. 1993. aastal siirdus ohvitserina teenima Kaitsejõudude Peastaapi. 1995. aastal ülendati majoriks ja 1997. aastal kolonelleitnandiks.
Eesti vabanemisel oli ta üks peamisi soomepoiste organiseerijaid. Hea soome keele oskajana ja kõnepidajana olid tal suured teened sidemete sõlmimisel Soome sõjaveteranide ühendustega ja Soome avalikkuse informeerimisel Soome sõjaväes teeninud eestlastest. 1992. aastal valiti ta Soome Sõjaveteranide Eesti Ühenduse esimeheks, millisel kohal ta oli 1997. aastani. Seejärel valiti ta ühenduse auesimeheks.
Teda on autasustatud paljude Eesti ja Soome teenetemärkidega, sealhulgas Kotkaristi IV klassi teenetemärgiga, Soome Vabadusristiga ja Soome Sinise Ristiga (Sininen Risti).
Sven-Aleksander Ise suri 15. oktoobril 2009.
Warren Foegele
Warren Foegele (sündinud 1. aprillil 1996 Markhamis, Ontario provintsis) on Kanada jäähokimängija, kes mängib NHL-i klubis Edmonton Oilers.
Aastatel 2014–2015 mängis ta New Hampshire'i Ülikooli jäähokimeeskonnas ning 2015–2017 Ontario Hockey League'i (OHL) klubides Kingston Frontenacs ja Erie Otters. 2017. aastal tuli ta Ottersiga OHL-i meistriks ning pälvis samal hooajal väljalangemismängude väärtuslikumale mängijale antava Wayne Gretzky 99 Award'i.
2014. aastal valis Carolina Hurricanes ta NHL-i draft'is 67. valikuna. Hooajal 2017–18 mängis Foegele põhiliselt American Hockey League'is Hurricanesi tütarklubis Charlotte Checkers. NHL-is debüteeris Foegele 26. märtsil 2018 mängus Ottawa Senatorsi vastu ning lõi selles mängus värava ja andis väravasöödu. Hurricanesi põhikoosseisu kuulus ta alates hooajast 2018–19.
2021. aasta juulis kaubeldi Foegele Ethan Beari vastu Edmonton Oilersi, misjärel sõlmis ta klubiga kolmeaastase lepingu.
Suursoo küla (Häädemeeste)
Suursoo oli küla Pärnumaal. Küla jääb tänapäeval Soometsa küla alale. Kihelkondlikult kuulus küla Pärnu kihelkonda. Küla kaotati 1977, mil see liideti Soometsa külaga.
Morrissey
Morrissey (õieti Steven Patrick Morrissey; sündinud 22. mail 1959 Manchesteris) on Briti laulja, kes on avalikkuse tähelepanu köitnud 1980. aastate alguses, mil ta oli legendaarse indie-ansambli The Smiths juhtfiguur, lugude kaasautor ja asutajaliige.
Pärast bändi lagunemist aastal 1987 on ta teinud soolokarjääri, mis on edetabelinäitajate ja publikumenu poolest Smithsi parematel aegadel tublisti ületanud. Ajakiri NME on nimetanud Morrisseyd ajaloo üheks mõjukamaks artistiks. The Independent on väitnud, et enamik popstaare peab olema surnud, et saavutada ikoonistaatus, milleni tema on jõudnud oma eluajal.
Lapsepõlv
Morrissey on öelnud, et kuna tööstuslinn Manchester elukeskkonnana polnud talle kunagi meelt mööda, möödus tema noorus valdavalt oma magamistoa nelja seina vahel lugedes (eriliseks lemmikuks Oscar Wilde), vanu filme vaadates (eriti huvitas teda näiteks noorelt hukkunud James Deani elusaatus) ning popmuusikat kuulates (Morrissey asutas New York Dollsi fänniklubi ja oli lühikest aega selle president). Töötamine ei pakkunud talle kunagi erilist huvi ja ka pärast kooli lõpetamist veetis ta vanemate loal oma aega põhiliselt kirjutades. Ta andis välja paar brošüüri mõõtu elulooraamatut ja avaldas muusikaajakirjades teravaid arvustusi. 1970. aastate lõpul osales ta lühikest aega solistina kahes kohalikus punkbändis: The Nosebleeds ja Slaughter & The Dogs.
The Smiths
Morrissey oli üle linna tuntust kogunud. Noor kitarrist Johnny Marr uskus 1982. aasta kevadel, et just temast võiks saada laulja ja sõnadekirjutaja 18-aastase noormehe uues, veel nimeta ansamblis. Saanud tuttavalt aadressi, andis Marr Morrissey ukse taga kella ning läbis katse, milles tal paluti valida oma maitse järgi üks singel Morrissey plaadikollektsioonist. Juba paari päeva pärast olid esimesed lood valmis kirjutatud ja demod kassetile salvestatud. Nagu Morrissey on hiljem öelnud, oli neil algusest peale kindel plaan muusikamaailmas läbi lüüa. Vähem kui aasta pärast esines The Smiths juba legendaarses BBC edetabelisaates "Top of the Pops" oma kolmanda singliga "William, It Was Really Nothing". Edasi läks bändi edutee vaid ülesmäge, saades tagasilööke ainult üksikutest suurematest skandaalidest, mida põhjustas laulude julge teemavalik. Britid polnud harjunud kuulma popmuusikas lugusid lastepilastajatest, prostituutidest ega lihatööstusest. Morrissey aga uskus, et selle žanri laialdast mõjuvõimu peaks ära kasutama, et viia kuulajateni sügavam sõnum.
Seos Eestiga
Morrissey mainib 2004. aasta plaadil "You Are The Quarry" ilmunud laulus "America Is Not The World" Eestit. Albumit "Years Of Refusal" reklaamiva turnee raames esines artist Tallinna klubis Rock Café täissaalile.
Tartu rivitrummide ansambel
Tartu rivitrummide ansambel on Tartus tegutsev neidude trummiansambel.
Ansamblit juhendavad Margus Kasemaa, Erki Välk, Helen Kasemaa.
Ansambel on esinenud muu hulgas Tartu laulupidudel.
Shibari
Shibari sai alugse Jaapanis samuraidelt, kes sidusid oma vange kinni nii, et nöör ei vigastaks neid. Sellest kujunesid välja erinevad tehnikad. Tänapäeval kasutatakse seda sidumiskunsti palju BDSM ringkondades ja fotograafias kunstilistel eesmärkidel oma mustrite tõttu.
Pruuklaen
Pruuklaen Vana-Rooma õiguses
Pruuklaenu (commodatum) sisu on kirjeldatud Justinianuse Digestides 43.26.1.3: “Et est simile commodato: nam et qui commodat rem, sic commodat, ut non faciat rem accipientis, sed ut ei uti re commodata permittat.“ (See sarnaneb pruuklaenuga: nimelt et laenuandja laenab oma asja välja nii, et laenuks antud asi ei muutu vastuvõtja varaks, vaid see annab talle ainult õiguse laenuks saadud asja kasutada.) Seega laenab omanik pruuklaenu lepingu puhul oma vara teisele isikule omandivormi muutmata, s.t et laenusaaja ei muutu omanikuks.
Teise laenulepingu liigi, nimelt muutlaenu puhul, saab laenusaajast omanik. Pruuklaenu ehk commodatum’it iseloomustabki see, et pruuklaenu esemeks on asendamatu asi. Leping sai sõlmituks kui laenatud vara oli laenusaajale üle antud. Pruuklaenu-lepingu alusel tuli tagasi anda täpsemalt sama asi, mis laenati. Saadud vara tuleb kasutada lepingus ette määratud ulatuses ning kindlaks määratud aja jooksul. Kindlaks määratud ajaraam on asjaolu, mis eristab pruuklaenu näiteks tasuta kasutamise lepingust ehk precarium’ist, mis tuli tagastada omaniku nõudmisel hiljemalt seitsme päeva jooksul.
Pruuklaen on Eesti õigussüsteemis sarnane võlaõiguses kasutatava tasuta kasutamise lepinguga, VÕS § 389.
New York Life Building
New York Life Building või New York Life Insurance Company Building on 40-korruseline pilvelõhkuja New Yorgis, mis asub Midtown Manhattanil Madison Square Parki kõrval aadressil 51 Madison Avenue. See on ettevõtte New York Life Insurance Company peakorter.
187,5-meetri kõrguse äripindadega massiivse kõrghoone arhitekt oli Cass Gilbert, sama mees projekteeris ka Woolworth Buildingu. Hoone valmis aastatel 1926–1928 ning see on kujundatud uusgootika nüanssidega art déco stiilis. Selle tornitipu kroon on kaetud umbes 25 000 kullatud plaadiga.
Aastal 1972 kanti see Ameerika Ühendriikide Ajalooliste Paikade Riiklikusse Registrisse (National Register of Historic Places) kui riiklik ajaloomälestis (National Historic Landmark) ning aastast 2000 on tegu New York City Mälestusmärkide Säilitamise Komisjoni poolt kaitsealuseks mälestiseks (New York City Landmark) kuulutatud ehitisega.
2012. aasta Indoneesia maavärin
2012. aasta Indoneesia maavärin oli 11. aprillil 2012 Indoneesia Acehi provintsi lähedal India ookeanis toimunud maavärin tugevusega 8,6 palli Richteri skaalal.
See oli alates 1900. aastast tugevuselt 11. maavärin.
Maavärina epitsenter asus 434 kilomeetrit provintsi pealinnast Banda Acehist edelas. Maavärin kestis umbes kolm minutit. Võimud andsid algul tsunamihoiatuse, kuid see tühistati hiljem. Eri piirkondades teatati siiski kuni meetrikõrgustest tsunamilainetest.
Suurima järeltõuke tugevus oli 8,2 palli Richteri skaalal.
Vittorio Emanuele Orlando
Vittorio Emanuele Orlando (19. mai 1860 – 1. detsember 1952) oli Itaalia riigimees, kes oli tuntud selle poolest, et ta esindas koos välisministri Sidney Sonninoga kuningriiki 1919. aasta Pariisi rahukonverentsil. Kuna ta alistas Esimeses maailmasõjas koos Antantiga Keskriigid, siis tunti teda kui "Võidu Esimeest". Ta oli ka Itaalia Asutava Kogu liige ja president, kes muutis Itaalia valitsemisvormi vabariigiks. Lisaks silmapaistvale poliitilisele rollile on Orlando tuntud ka üle saja kirjutise poolest. Kuna ta oli õigusteaduste professor, kirjutas ta peamiselt juriidilistel ja kohtulikel teemadel.
Tallinna JK Kotkad
Tallinna JK Kotkad on Eesti jalgpalliklubi, mis asutati 1998. aastal.
Meeskonna koduväljak on Kotka staadion.
Peatreeneriks on Märt Kosemets.
Rahkla mõis (Viru-Nigula)
Rahkla mõis (saksa keeles Rackell) oli rüütlimõis Viru-Nigula kihelkonnas Virumaal.
Riegersburgi linnus
Riegersburgi linnus on keskaegne linnus, mis asub kustunud vulkaanil Riegersburgi linna kohal Austria Steiermargi liidumaal. Linnus kuulub Liechtensteinide vürstisoole ja seal on muuseum koos vahelduvate näitustega. Riegersburgi linnus asub merepinnast 450 m kõrgusel.
Asukoht
Linnus ehitati künkale, mis oli kunagi olnud iidne vulkaan. Täpsustuseks võib öelda, et need on kivistunud jäänused tahkestunud sulast sisemusest, suure kihtvulkaani nekist, mis hääbus arvatavasti paar miljonit aastat tagasi nagu teised samalaadsed künkad Põhja-Kesk-Euroopas. Tipp on merepinnast 482 m kõrgusel. Linnuse ehitamiseks kasutati iidset mäe basalti.
Ajalugu
Inimesed on Riegersburgi ümbruses elanud paar tuhat aastat. Suur küla asutati 9. sajandil eKr, seal elas 300 inimest. Hiljem, 15 eKr – 476 pKr oli piirkond Rooma riigi osa. 3. ja 9. sajandil rändasid sisse baierlased ja idast tungisid sisse ungarlased. See oli pikkade relvastatud konfliktide algus. Linnuse ajalugu algab 1122. aastal. Esimene teadaolevalt seal elanud rüütel oli Rudiger von Hohenberg. Sajandite jooksul oli linnusel palju erinevaid omanikke, kuid olulist rolli mängisid vaid vähesed. Hilisemate omanike hulgas oli Walsee perekond, kellel oli 1415. aastal tüli Steiermargi suverääniga. Graben auf Kornbergi isandad esinevad Wallseede halduritena Gleichenbergis 14. ja 15. sajandil. Tähtsaim omanik oli paruness Katharina Elisabeth von Wechsler, kes abiellus Galleriga ja keda tunti Gallerini nime all. Aastatel 1637–1653 lõpetas ta linnuse, muutes selle üheks suurimaks ja tugevaimaks linnuseks riigis. Seda ümbritsevad 3 km müüre viie värava ja kahe kraaviga ning see sisaldab 108 tuba. 17. sajandil oli piir Osmanite riigiga linnusest mõnikord vaid 20–25 km kaugusel ning piirkonda vaevasid konfliktid türklaste ja ungarlastega. Linnus oli lähikonna inimeste turvapaik, mõnikord oli seal varjul mitu tuhat inimest. Emand Galler oli kolm korda abielus ja tal oli üks tütar, kes abiellus Purgstalli krahviga. Linnus läks Purgstalli perekonnale, mis hääbus 1800. aasta paiku. 1822. aastal ostis linnuse suverään Johann Josef von Liechtenstein. See on kuulunud Liechtensteinide perekonnale kuni tänapäevani. Linnuse vallutas 8. mail 1945 Grazi suunas liikuvate Nõukogude vägede 10. kaardiväe laskurdiviis.
Muuseum
Linnus kuulub Liechtensteinide vürstisoole, kes elab all külas. Linnus on tänapäeval muuseum, 108 ruumist 25 on avatud külastamiseks. 16 ruumis on näha Riegersburgi linnuse ajalugu ning üheksas pajatatakse nõidadest ja sortsidest.
Elevant
Elevant on londiliste seltsi elevantlaste sugukonda kuuluv loom.
Tänapäeval elab kolm elevandiliiki. Suurim nendest ja suurim maismaaimetaja üldse on aafrika elevant (Loxodonta africana). Sellest ainult pisut väiksem on india elevant ehk aasia elevant (Elephas maximus). Kolmandat, kõige väiksemate isenditega liiki Loxodonta cyclotis peeti varem aafrika elevandi metsas elavaks alamliigiks, aga DNA analüüs näitas, et see on eraldi liik.
Tänapäeva elevantide mass on kuni 7,5 tonni ja kasv kuni 3,5 meetrit.
Elevandid elavad karjades. Nad on üldiselt rahumeelsed ega ründa vabaduses inimesi, kuid võivad oma suurte mõõtmete ja massi tõttu vahel inimestele kogemata viga teha. Vanad isasloomad elavad vahel üksinda ja võivad muutuda tigedaks, muuhulgas inimest ilma provotseerimata rünnata. Korduvalt on juhtunud, et elevant safaripargis auto katuse peale keerab.
Nii aafrika kui aasia elevanti saab kodustada, ehkki aasia elevanti kodustada on märksa lihtsam. Varem kasutati elevante hulganisti tööloomadena, kuid traktorid on hakanud neid välja tõrjuma. Kagu-Aasias kasutatakse elevante veel väga soistes piirkondades, kuhu traktor lihtsalt sisse vajuks ja kinni jääks.
Vēveri (Skulte vald)
Vēveri on küla (mazciems) Lätis Limbaži piirkonnas Skulte vallas.
Küla asub valla loodeosas maantee A1 ääres. Vēveri asub Põhja-Vidzeme biosfääri kaitsealal.
Aastal 2006 oli külas 23 elanikku.
Acuba Film
pisi|"Ristumine peateega" (1999) kaader filmist Acuba Film on 27. märtsil 1998 Arko Okki ja Jaan Tätte asutatud filmistuudio.
Kenneth Egan
Kenneth Egan (sündinud 7. jaanuaril 1982 Clondalkinis Lõuna-Dublinis Dublini krahvkonnas) on Iirimaa poksija.
Egan sai poolraskekaalus (kuni 81 kg) 2008. aasta Pekingi olümpiamängude poksivõistlustel hõbemedali, kaotades finaalis kuldmedali- ja olümpiavõitjale Xiaoping Zhangile (Hiina).
Egan osales poolraskekaalus (kuni 81 kg) 14. maailmameistrivõistlustel (Chicago, 2007), kuid kaotas 2. ringis oma kohtumise ja jäi edasisest medaliheitlusest välja.
Egan sai poolraskekaalus (kuni 81 kg) pronksmedali 36. Euroopa meistrivõistlustel (Plovdiv, 2006), kaotades poolfinaalis hilisemale kuldmedalivõitjale ja Euroopa meistrile Artur Beterbijevle (Venemaa) ja jäi edasisest medaliheitlusest välja ning 37. Euroopa meistrivõistlustel (Moskva, 2010), kaotades poolfinaalis hilisemale hõbemedalivõitjale Abdelkader Bouheniale (Prantsusmaa) ja jäi edasisest medaliheitlusest välja.
Katari pass
pisi|Katari pass Katari kodaniku pass (araabia keeles: جواز السفر القطري) on passi dokument, mis on väljastatud Katari kodanikele rahvusvaheliseks reisimiseks.
Lowell
Lowell on linn Ameerika Ühendriikides, Massachusettsi osariigis Middlesexi maakonnas.
2010. aastal elas selles osariigi suuruselt neljandas linnas 106 519 inimest.
pisi|tühi|Vaade õhust
Lublini kubermang
pisi|Lublini kubermangu asukoht Poola kaardil Lublini kubermang oli Venemaa Keisririigi haldusüksus (kubermang). Kubermangu administratiivne keskus oli Lublin. Kubermang eksisteeris aastatel 1837–1912. Kubermangu territoorium on praegu Poola koosseisus.
Luurelaev
Luurelaev on sõjalaev (abilaev) või riigiasutusele kuuluv laev, mis on ehitatud ja varustatud luureandmete kogumiseks merelt, mereäärselt maismaalt ja nende kohal õhuruumist ning samuti vee alt.
Peamiselt koguvad luurelaevad tänapäeval luureinfot elektroonilise luure ehk signaalluure (SIGINT) meetodil.
Tegevus
Luurelaevadega püütakse ja kuulatakse pealt teiste riikide raadiosidet, tsiviilsidet; registreeritakse lennuvahendite ja ujuvvahendite elektroonilisi signatuure ning jälgitakse nende liikumist. Jälgitakse ka ballistiliste rakettide starte ja muud sellist. Selleks on luurelaevadel võimsad radarid, teleskoobid ja tundlikud raadiovastuvõtjad. Enamus aparatuurist on salastatud. Sageli on luurelaevadel ka enesekaitserelvastus.
Luurelaevad võivad olla "maskeeritud" kalapüügilaevadeks või hüdrograafialaevadeks. See võimaldab viibida põhjendatult samal merealal pikemat aega. Reaalselt nad tegelevadki merel vastava tegevusega, kuid täidavad lisaks luurefunktsiooni.
Luurelaevu nimetatakse ka side- või abilaevadeks.
Praktiliselt on tänapäeval kõik luurelaevad ja nende liikumine enamasti siiski teada ja jälgitav.
Ajalugu
Eesti Mereväe käsutuses oli aastatel 1994–2000 kaks Ida-Saksamaal valmistatud Kondor-klassi laeva, mis olid seadistatud luurelaevadeks. Samuti oli Veeteede Ametil 1990. aastail nime EVA-307 all endine vene 860-klassi hüdrograafialaev Zenit, mis oli kunagi ehitatud ühtlasi luurelaevaks ja varustatud vastavate seadmetega. Luure eesmärgil neid teadaolevalt siiski ei kasutatud.
Viļķi
Küla asub valla põhjaosas Mazupīte jõe ääres. Viļķi asub Põhja-Vidzeme biosfääri kaitsealal.
Aastal 2006 oli külas 23 elanikku.
Heinrich Vipper
Heinrich Vipper (20. detsember 1928 Visusti – 19. mai 2013 Tartu) oli eesti maaviljelusteadlane.
Ta alustas kooliteed aastal 1937 Kaarepere algkoolis, hiljem õppis ta Tartu Majandustehnikumis raamatupidamist. Kuid kuna kontoritöö talle ei meeldinud, tuli ta tehnikumist ära ja astus aastal 1946 Tartu 1. Keskkooli, mille lõpetas aastal 1948. Seejärel asus ta õppima Tartu Riikliku Ülikooli põllumajandusteaduskonda, kuid kuna aastal 1951 kõrgharidussüsteemi Tartus reorganiseeriti, lõpetas ta aastal 1953 kiitusega Eesti Põllumajanduse Akadeemia agronoomiateaduskonna, omandades õpetatud agronoomi kutse.
Tööle suunati ta olleaegse Eesti NSV Teaduste Akadeemia Polli filiaali nooremteaduri ja tootmismajandi juhataja ühitatud töökohale. Aastatel 1956–1966 töötas ta nooremteadurina Eesti Maaviljeluse ja Maaparanduse Teadusliku Uurimise Instituudi Polli katsebaasis. Oma Polli tööperioodil uuris ta valge mesika, maisi, üheaastase lupiini ja teraviljade agrotehnikat. Aastal 1966 kaitses ta väitekirja teemal "Üheaastased lupiinid (Lupinus sp.), nende introduktsiooni võimalused ja agrotehnika Eesti NSV-s". Seejärel viidi ta üle Kuusiku katsebaasi vanemteaduri ametikohale. Aastatel 1972–1978 töötas ta Kuusiku katsebaasi juhatajana. Kuusikul kujunes tema põhivaldkonnaks mullaharimise aluste uurimine, mille juures pööras ta erilist tähelepanu mullaharimise praktiliste võtete väljatöötamisele Eestis. Aastatel 1970–1985 oli ta aktiivne künnivõistluste propageerija ja oli korduvalt vabariiklike künnivõistluste peakohtunik.
Hasmoneide dünastia
Hasmoneide dünastia (heebrea: חשמונאים‎‎) oli dünastia, mis valitses Juudamaad ja seda ümbritsevaid regioone antiikajal.
Heinrich Vipper
Aastal 1979 siirdus ta Eesti Põllumajanduse Akadeemiasse, maaviljeluse kateedrisse vanemõpetaja töökohale; aastal 1983 sai ta dotsendi kutse, aastast 1992 jätkas tööd professorina; aastast 1994 oli ta emeriitprofessor. Aastatel 1980–1994 oli ta maaviljeluse kateedri juhataja ning luges maaviljeluse kursust agronoomia ja maaparanduse erialadele.
Must nool
pisi|1933. aasta väljaande esikaas "Must nool" (inglise keeles "The Black Arrow: A Tale of the Two Roses") on Robert Louis Stevensoni ajalooline seiklusromaan, mille tegevus toimub 1460.–1461. aastal Rooside sõja ajal Inglismaal.
Hasmoneide dünastia
Aastatel u 140 kuni 116 eKr olid Hasmoneide valitsejad Seleukiidide riigi vasallid Juudamaa regioonis. Kui Seleukiidide riik umbes aastal 110 eKr nõrgenema hakkas, õnnestus Hasmoneidel saavutada täielik iseseisvus, riik laienes naabruskonnas ka näiteks Samaaria ja Galilea aladele; kasutusse võeti tiitel basileus. Mõned tänapäeva teadlased viitavad sellele perioodile kui Iisraeli iseseisva kuningriigi perioodile.
Must nool
Teosest
Robert Louis Stevensoni romaan "Must nool: lugu kahest roosist" ilmus raamatuna 1888. aastal. Algne tekst avaldati 1883. aastal novellisarjana "Lugu Tunstalli metsast", mille autor oli kirjanik varjunime Captain George North all. 1883. aasta suve lõpuks oli romaan Stevensonil tervikuna valmis, kuid selle algne käsikiri pole säilinud.
Hasmoneide dünastia
Aastal 63 eKr vallutas Rooma vabariik kuningriigi ning muutis selle enda klientriigiks. Hasmoneide dünastia kestis kokku 103 aastat, kui aastal 37 eKr sai võimule Herodese dünastia. Isegi pärast Hasmoneide dünastia võimult langemist proovis Herodes I Suur oma võimu kindlustada abielludes Hasmonei printsessi Mariamnega, Herodes plaanis mõrvata viimase Hasmonei meessoost pärija oma palees Jeerikos.
Must nool
Teosest
"Must nool" kirjeldab noore Richard (Dick) Sheltoni seiklusi Rooside sõja ajal: kuidas ta satub oma eestkostja sir Daniel Brackley vangistusse, saab teada oma isa sir Harry Sheltoni mõrva kohta tõe, temast saab rüütel, ta päästab oma armastatu Joanna Sedley jne.
Hasmoneide dünastia
Dünastia rajati Simon Makkabi juhtimisel 20 aastat pärast seda, kui tema vend Juudas Makkabi Makkabi ülestõusu käigus Seleukiidide sõjaväge võitis. Ajalooallikate (k.a Flavius Josephus (37–100 pKr) teoste) andmetel kehtestas Antiochus IV Epiphanes pärast Egiptuse vallutamist Vahemere idakalda regioonis keelud juudi ja Samaaria rahvapühadele ning alustas Kreeka tavade tugevat juurutamist. Keelud põhjustasid juutide ülestõusu aastal 167 eKr, sellega algas 25 aasta pikkune juutide iseseisvus, mille tekkele aitas suuresti kaasa Seleukiidide riigi järkjärguline kokkuvarisemine, mis oli omakorda tingitud roomlaste ja Partia impeeriumi pidevatest rünnakutest. Seda sama "võimuvaakumit", mis võimaldas juudi riigil iseseisvuda läbi Rooma senati tunnustuse aastal 139 eKr, kasutasid hiljem oma kasuks ära roomlased ise, tagades kontrolli Hasmoneide alade üle; Simon Makkabi pojapojapoegadest Hyrcanus II-st ja Aristobulus II-st said Julius Caesari ning Pompeiuse vahel toimunud varisõja etturid.
Must nool
Proloog
Tunstalli metsas asub Sheltonite perekants Moat House, selle perepoeg Dick on orb ja seetõttu haldab seda Dicki eestkostja – vapper, kuid halastamatu ja kalkuleeriv sir Daniel Brackley. Sir Daniel laiendab pidevalt oma valdusi ning üritab sõja ajal rikastuda, võideldes sõjas selle poole eest, kellel parasjagu ülekaal. Tema paremaks käeks on maakonna kohtutäitur Bennett Hatch, kel on kohustus koondada allesjäänud võitlusvõimelised Tunstalli talupojad Brackley sõjasalka ja korraldada ka kantsi kaitsmist. Kantsis asub ka teine sir Danieli käsilane – preester sir Oliver Oates. Enne salga lahkumist sõjateele leitakse kiriku seinale tundmatu poolt kinnitatud sõnum "kättemaksust kõigile". Selles lubatakse saata must nool sir Danieli, Hatchi, sir Oliveri ning nende toetajate südamesse paljude inimeste, sealhulgas Harry Sheltoni, surma eest.
Hasmoneide dünastia
Pärast Pompeiuse ja Caesari surme (vastavalt aastatel 48 ja 44 eKr) puhkenud vabastajate kodusõda muutis roomlaste kontrolli Juudamaa üle ajutiselt nõrgemaks, tänu sellele sai Hasmoneide dünastia koos Partia riigi abiga veel natukeseks ajaks iseseisvaks. Selle lühildase iseseisvuse purustasid roomlased peagi Marcus Antoniuse ja Augustuse juhtimisel. Herodes Suure valitsejaks kuulutamine aastal 37 eKr tegi Juudamaa ametlikult Rooma klientriigiks ning lõpetas Hasmoneide valitsusaja.
Must nool
Esimene raamat. Kaks poissi
Lahingu eelõhtul jõuab Dick sir Daniel Brackley juurde. Brackley hajutab noormehe kahtlused isa mõrva asjaolude kohta. Samal ajal põgeneb väesalga juurest väga oluline vang – poiss John Matcham.
Hasmoneide dünastia
Aastal 6 pKr liitsid roomlased Juudamaa, Samaaria ja Idumea alad Juudamaa provintsiks.
Must nool
Esimene raamat. Kaks poissi
Dick saadetakse järgmisel hommikul kirjaga tagasi Oliver Oatesi juurde. Teel jõuab ta järele põgenenud poisile, kelle hobune hukkus soos. Noormees ei saa aru, et tegemist on poisiks riietatud tüdrukuga, kelle abielu korraldamise eest soovib sir Daniel teenida raha. Poisid satuvad Musta noole lindpriide salga peatuspaiga lähedusse ning kuulevad pealt, kuidas selle juht Ellis süüdistab Daniel Brackleyt otseselt Harry Sheltoni mõrvas ning nõuab kaaslastelt Richard (Dick) Sheltoni julgeoleku tagamist. Hiljem kohtuvad nad metsas pidalitõbisega, kelleks on end maskeerinud lahingus oma sõjamehed kaotanud Brackley ning koos minnakse tagasi kindlustatud kantsi.
Günter Sieber
pisi|Günter Sieber (paremal) tervitab [[Namiibia poliitikut Sam Nujomat (Ida-Berliin, 18. august 1989)]] Günter Sieber (11. märts 1930 Ilmenau – 26. november 2006 Strausberg) oli Saksa DV riigitegelane ja diplomaat.
Must nool
Teine raamat. Kants
Kantsis John Matcham kaob; Brackley vannub Dickile, et pole Harry Sheltoni surmas süüdi; tuppa lastakse läbi akna must nool uue hoiatava sõnumiga; Dick viiakse elama kabeli kohal olevasse ruumi, kust varem on seal ööbinud mehed salapäraselt kadunud.
Günter Sieber
Günter Sieber oli pärit masinalukksepa perekonnast. Rahvakooli lõpetamise järel õppis ta aastatel 1944–1947 metsatööliseks ja töötas sel erialal. 1945. aastal astus ta esse ja 1948. aastal Saksamaa Sotsialistlikku Ühtsusparteisse. 1947–1948 töötas ta metsavahina. 1949–1950 õppis ta Saksa Riigi- ja Õigusteaduste Akadeemias Potsdamis. 1949–1951 töötas ta referendina Planeerimisministeeriumis ja 1951–1952 peareferendina Saksa DV Riiklikus Plaanikomitees. 1953. aastal õppis ta Parteikõrgkoolis. 1954–1962 oli ta Saksa DV Riikliku Plaanikomisjoni parteiallorganisatsiooni sekretär. 1962–1963 oli ta Saksa DV Ministrite Nõukogu juures asuva Riigikontrolli Keskkomisjoni aseesimees ja 1963–1965 Tööliste ja Talupoegade Inspektsiooni Komisjoni esimehe asetäitja. 1963–1967 oli ta Saksamaa Sotsialistliku Ühtsuspartei Keskrevisjonikomisjoni liige. 1967 aastal lõpetas ta kaugõppes Sotsialistliku Majandusjuhtimise Keskinstituudi. 1965–1972 oli Günter Sieber Saksa DV kaubanduse ja varustuse minister. 1973–1980 oli ta Saksa DV suursaadik Poola Rahvavabariigis. 1976–1981 oli ta Saksamaa Sotsialistliku Ühtsuspartei Keskkomitee liikmekandidaat ja 1981 kuni 3. detsembrini 1989 Keskkomitee liige. 1980–1989 töötas ta Saksamaa Sotsialistliku Ühtsuspartei Keskkomitee rahvusvaheliste suhete osakonna juhatajana. 1981. aastast kuni 1990. aasta märtsini oli ta Saksa DV Rahvakoja saadik. Lühiajaliselt oli Günter Sieber 1989. aasta 8. novembrist kuni 3. detsembrini Saksamaa Sotsialistliku Ühtsuspartei Keskkomitee Poliitbüroo liikmekandidaat.
Must nool
Teine raamat. Kants
Õhtul hiilib põgenenud John Matcham Dicki tuppa ning teatab, et on tüdruk nimega Joanna Sadley. Noored kinnitavad teineteisele oma armumist ja lubavad vajadusel koos surra. Salajase sissepääsu kaudu proovib tuppa tungida mõrvar, kuid tema plaanid katkestab kantsile alanud lindpriide rünnak. Dick ja Joanna üritavad salakäigu kaudu väljuda ning kohtavad Bennett Hatchi. Dicki suhtes sõbralik Hatch teatab talle, kuidas lossist pääseda. Öisel põgenemisel saab noormees haavata, kuid jõuab lindpriide juurde.
Kolmas raamat. Lord Foxham
Tegevus toimub kuus kuud hiljem Shoreby linnas Põhjamere rannikul, kuhu Lancasteri leeri toetajad on koondunud. Dick avastab, et Joannat hoiab Brackley ühes mereäärses valvatavas hoones ning saab teada, et Joannat sunnitakse lähipäevil abielluma lord Shorebyga. Üritades hoonesse tungida, tekib lindpriidel kokkupõrge teise relvastatud rühmaga, kelleks on lord Foxhami mehed. Foxham, kes on Joanna endine eestkostja, ja Dick kohtuvad järgmisel päeval uuesti. Foxham lubab korraldada, et plaanitud abielu ei toimuks. Ta annab Dickile kaasa kirja Yorki leeri juhile Richard Crookbackile, Gloucesteri hertsogile, tulevasele Inglismaa kuningale Richard III-le.
Neljas raamat. Moondumine
Koos ühe lindpriiga otsustab Dick munkadeks maskeerituna tungida sir Danieli majja Shoreby linnas, et röövida Joanna mitte jõuga, vaid kavalusega. Majas kohtub ta Lancasteri väejuhi Risinghami õetütre Aliciaga ja Joannaga, kes on sõbrannad. Ta tapab teda jälitanud lord Shoreby nuhi ja üritab põgeneda, kuid see ei lähe tal korda. Preester Oliver Oates võtab ta kirikus pantvangi kuni Joanna ja lord Shoreby vahel ennelõunal korraldatava laulatuse lõpuni. Kiriku rõdult aga tapavad Musta noole vibulaskjad lord Shoreby, haavavad sir Danieli ja põgenevad. Oates annab nüüd Dicki vangina üle kohale saabunud lord Risinghamile. Saanud Dickilt teada, et sir Daniel Brackley on varem koostanud kirja Yorki leeri jaoks, mis näitab tema reeturlikkust, vabastab Risingham Dicki.
Viies raamat. Küürakas
Dick kohtub Gloucesteri hertsogiga, päästab ta ründajate käest ning osaleb vapralt Shoreby linna vallutamise lahingus, mille eest Richard Crookback ta rüütliks lööb. Dick saab teada, et sir Danielil õnnestus linnast põgeneda, võttes neiud kaasa. Noormees saab hertsogilt 50 ratsanikku ja asub mööda lumist maastikku jälitama. Teel leiab ta Alicia Risinghami, kelle hülgasid sir Danieli käsilased ning vabastab lühikese lahingu käigus Joanna, kuid kaotab oma väesalga. Noored on sunnitud jalgsi põgenema Tunstalli suunas.
Järgmisel hommikul abielluvad Richard ja Joanna ning nende abielu õnnistavad lord Foxham ja Gloucesteri hertsog. Enne laulatust, varahommikul, kohtab Dick ootamatult Daniel Brackleyt, kes kannab enda varjamiseks palveränduri riietust. Dick otsustab Brackleyle halastada ja tal minna lasta, kuid ootamatult tabab lahkuvat Brackleyt surmavalt must nool. Selle on lasknud Musta noole salga juht Ellis, kes Brackleyt jälitas. Ellis teatab, et Musta noole salk lõpetab tegevuse, kuna eesmärgid on täidetud.
Sir Richard Shelton ja leedi Joanna Shelton asuvad elama Tunstalli Moat House'i, kus nende armastus tekkis – kaugele poliitikast ja Rooside sõjast.
Teos ekraanil
Romaani alusel valminud filmid ja teleseriaalid:
Longus rebashein
Longus rebashein (Amaranthus caudatus) on rebasheinaliste sugukonda, rebasheina perekonda kuuluv üheaastane rohttaim.
Longus rebasheina looduslik levila on troopilises Aafrikas ja Aasias.
Taime kõrgus 60–100 cm. Püstisel varrel on väikestest õitest moodustunud rippuvad kobarad, mis on enamasti lillakaspunased, olenevalt sordist võivad õied olla ka rohekasvalged ja punastes toonides. Rippõisikute pikkus võib ulatuda 50–60 cm. Lehed on ovaalsed, helerohelised, teravaotsalised ja kõlbavad süüa.
Iluaianduses kasvatatakse suvelillena. Võib kasutada ka ajutise hekina. Kuivatatud õisikud on kenad kuivkompositsioonides.
Kaunase kubermang
pisi|Kaunase kubermang 1888. aasta kaardil Kaunase kubermang (ka Kovno kubermang) oli Venemaa Keisririigi haldusüksus (kubermang). Kubermangu administratiivne keskus oli Kaunas. Kubermang eksisteeris aastatel 1842–1915. Kubermangu territoorium on praegu enamikus Leedu ja väike osa Läti ning Valgevene koosseisus.
Maakond moodustati aastal 1842 seitsmest seni Vilno kubermangu kuulunud maakonnast.
Kubermangu haldusjaotus
Kubermang jagunes 7 maakonnaks:
FCF Tallinna Ülikool II
FCF Tallinna Ülikool II on Eesti jalgpalliklubi FCF Tallinna Ülikooli duubelmeeskond.
Massachusettsi Ülikool
Massachusettsi Ülikool on viie ülikoolilinnakuga ülikool Ameerika Ühendriikides Massachusettsi osariigis.
Ülikoolil on viis linnakut ehk osaülikooli:
Erik Bergkvist
Erik Bergkvist (sündinud 1. mail 1965 Norsjö vallas) on Rootsi poliitik, ta on Rootsi Sotsiaaldemokraatliku Töölispartei liige. Ta on aastast 2019 Euroopa Parlamendi liige.
Ta õppis Umeå ülikoolis, kus omandas 2001. aastal majanduse doktorikraadi. Tema doktoritöö kannab pealkirja ”Freight Transportation: Valuation of Time and Forecasting of Flows" ("Kaubavedu: aja väärtustamine ja voogude prognoosimine").
Ta on sotsiaaldemokraatide partei juhatuse liige alates 2009. aastast. Ta on varem olnud Läänemere komisjoni liige, Norrlandsfondeni aseesimees ja Almi Nordi aseesimees.
Varem on ta olnud Umeå Energi esimees (2002–2006), Umeå valla kultuurikomisjoni esimees (2002–2006) ja Umeå tööliskommuuni esimees (2001–2009).
Aastast 2019 on ta Euroopa Parlamendi liige, Europarlamendis kuulub ta Sotsiaaldemokraatide ja demokraatide fraktsiooni.
Virtuaalne meeskond
Seejuures kasutatakse erinevaid tehnoloogilisi võimalusi (nt audio, tekst, pilt). Virtuaalsuse tase on varieeruv sõltuvalt kasutatavast vahendist. Leitakse, et arvuti vahendatud suhtlus (computer-mediated communication, CMC) on madalama meediarikkuse tasemega ning piirab sotsiaalseid ja kontekstuaalseid vihjeid (kõrgem virtuaalsuse tase) üsna palju. Videokonverents (videoconference, VC) on kõrgeima meedia rikkuse ja sünkroonsuse tasemega ning selle kasutamine lubab suuremat sotsiaalset kohalolekut ja kommunikatsiooni vihjeid (madalam virtuaalsuse tase).
Rühma interaktsiooni stiil
Rühma interaktsiooni stiil näitab viisi, kuidas rühma liikmed üksteisega suhtlevad, üksteist mõjutavad ja ühisele ülesandele lähenevad. Rühma interaktsiooni stiil võib kas soodustada või takistada rühma tulemuste saavutamist.
Cooke ja Szumal on välja toonud kolm erinevat, kuid omavahel seotud stiili: konstruktiivne, agressiivne ja passiivne. Konstruktiivne stiil koosneb koostöövalmidusest ning integreeriva ja vastastikuse toetuse pakkumisest rühmaliikmete vahel. Selles stiilis esinevad nii ülesandele kui ka sotsiaal-emotsionaalsetele suhetele orienteeritus. Agressiivne stiil viitab konkureerivale, käskivale, sundivale, veenvale ja juhatavale tööviisile rühmaliikmete vahel. Stiili iseloomustab rõhk ülesandele orienteeritud käitumisele. Passiivne stiil koosneb konformse, osavõtmatu, sõltuva ja enamusega nõustuva stiili näitamisest. Sel juhul on rõhk pandud rühma säilitamise aspektidele.
Gonzalez-Navarro jt virtuaalsest meeskonnast
Gonzalez-Navarro jt on uurinud virtuaalse meeskonna suhtlemise stiile aja jooksul ning seda, kuidas mõjutab virtuaalsuse tase rühma tulemusi. Uuringus osalevad inimesed olid jaotatud rühmadesse, mille liikmed suhtlesid rühmasiseselt videokonverentsi või e-kirja teel. Nad püstitasid hüpoteesid, et (1) rühma arengu algstaadiumis eeldatakse erinevusi rühma suhtlemise stiilides videokonverentsi tingimuses olevate rühmade ja e-posti tingimuses olevate rühmade vahel; (2) aja jooksul vähenevad erinevused suhtlemise stiilides videokonverentsi ja e-posti rühmade vahel; (3) konstruktiivne stiil parandab rühma tulemusi videokonverentsi tingimustes, agressiivne ja passiivne stiil põhjustavad halvemaid tulemusi e-posti tingimustes.
Uuringus osales 44 rühma, millest igas oli 4 inimest (kokku 176 osalejat). Rühmad olid juhuslikult määratud erinevatesse tingimustesse, kus suhtlemise kontekstid erinesid virtuaalsuse tasemete osas. Ühes tingimuses olevad 22 rühma kasutasid videokonverentsi, mis lubas liikmetel näha ja kuulata üksteist, teises tingimuses olevad 22 rühma kasutasid e-posti, kus liikmed said kasutada ainult kirjutatud informatsiooni e-kirjades (electronic mail system). Rühma liikmed olid üksteistest füüsiliselt isoleeritud ja elektrooniliselt sõltuvad ning pidid pidevalt suhtlema selleks, et jagada üksteisega ülesandele kohaseid infot ja teadmisi. Kõik rühmad pidid arendama inimressursside ettevõtte loomise projekti. Rühma liikmed kohtusid kord nädalas ühe kuu jooksul. Iga sessiooni ajal oli neil erinev eesmärk ja oodatavad tulemused. Mõlemas tingimuses oli iga rühma liige paigutatud eraldi ruumi ilma otsese füüsilise kontaktita teiste rühmaliikmetega.
Uuringu käigus vaadeldi, hinnati ja määratleti igale rühmale omane interaktsiooni stiil. Rühma tulemusi hinnati meeskonna objektiivse ja subjektiivse sooritusega. Meeskonna objektiivset sooritust hinnati kirjaliku raporti kaudu, mis kajastas rühma ülesande tulemusi teatud kriteeriumite järgi. Meeskonna subjektiivset sooritust hinnati skaalaga, mis mõõdab tajutud rahulolutunnet ülesande tulemuste osas. Hinnangud anti erinevate sessioonide ajal, mis lubas võrrelda tulemuste muutusi aja jooksul.
Tulemustest selgus, et videokonverentsi tingimustes ilmneb sagedamini konstruktiivne (koostöövalmidus, vastastikuse toetuse pakkumine) suhtlemise stiil, meili teel suhtlemise tingimustes aga agressiivne (konkureeriv, käskiv, sundiv) ja passiivne (osavõtmatu, sõltuv) stiil. Samuti selgus, et need erinevused ei muutu rühma töötamise aja jooksul.
Autorite teine hüpotees, mille järgi pidanuks aja jooksul videokonverentsi ja e-posti tingimuste vahelised erinevused kahanema, lükati ümber. Konstruktiivse stiili tase oli esimesel sessioonil kõrgem, võrreldes hilisemaga mõlemas tingimuses.
Konstruktiivse stiili suurenemisel videokonverentsi tingimustes suurenes ka subjektiivne rühma sooritus. Nendel rühmadel, kes kasutasid suhtlemiseks e-posti, ilmnes vastupidine efekt – konstruktiivse stiili suurenemisel vähenes subjektiivne rühma sooritus. Põhjendus võib peituda selles, et e-posti tingimustes töötava rühma liikmed kalduvad ülesande täitmise probleemide (attributional errors) ning kommunikatsiooni osas süüdistama pigem kaugel olevate partnerite isiksust.
Passiivse interaktsiooni stiili suurenemisel e-posti tingimustes suurenes ka subjektiivne rühma sooritus ja vähemal määral ka objektiivne sooritus, kuid videokonverentsi tingimustes need vähenesid. Seda võib seletada nii, et e-posti tingimustes on võimalik passiivseid liikmeid kergemini ignoreerida või nende suhtumine võib olla teiste liikmete poolt kergemini tõlgendatud kui rühma säilitamise aspektidele rõhumine. Videokonverentsi kasutava rühma liikmed teadvustavad passiivset käitumist aga paremini, suurendades mõttetu jõupingutuse tajumist, mis omakorda mõjub negatiivselt nii subjektiivsetele kui ka objektiivsetele tulemustele.
Päri mõis (Kadrina)
Päri mõis (saksa keeles Perri) oli rüütlimõis Kadrina kihelkonnas Virumaal, tänapäeva Võduvere küla lähedal Kadrina vallas Lääne-Virumaal.
Palderma kraav
Palderma kraav on kraav Läänemaal Lääne-Nigula vallas Piirsalu külas.
Kraavi pikkus on 5,3 km ning see suubub paremalt Vihterpalu jõkke (36,1 km suudmest). Kraavi valgla on 24,5 km². Kraavist põhja poole jääb Läänemaa Suursoo maastikukaitseala (Valgeristi raba).
Palderma kraavi keskkonnaregistri kood on VEE1101800.
Kiigumõisa
Kiigumõisa (ka Kiigemõisa) oli küla Järvamaal. Küla jääb tänapäeval Oeti küla alale. Kihelkondlikult kuulus küla Järva-Madise kihelkonda. Küla oli kaotatud 1940. aastateks, mil see oli liidetud Oeti külaga.
On teada, et 1585 rajati küla juurde mõis (Vehestfehr oder Kykemoise).
Keidi Bare
Keidi Bare (sündinud 28. augustil 1997 Fieris) on Albaania jalgpallur (poolkaitsja), kes mängib alates Hispaania kõrgliiga klubis RCD Espanyol. Ta mängib ka Albaania jalgpallikoondises.
Minapilt
Minapilt on tähtis suhete loomisel ja arendamisel. Inimesed kalduvad nägema teisi sarnastena nagu nad tajuvad ja hindavad ennast. Selle aluseks võetakse näiteks tajutavate omaduste olulisus endale või analoogsus – teiste üle otsustatakse selle järgi, kuivõrd sarnased nad on tajuja endaga.
Ka minapildi kujunemist mõjutavad inimesele oluliste inimeste hinnangud ja arvamused.
Terve minapildiga inimese tunnused
Kui inimese minapilt on täiesti terve, siis selle tulemusena on täiskasvanud inimesel
MTÜ Meelespea
MTÜ Meelespea on 2012. aastal loodud Saaremaal tegutsev heategevusorganisatsioon. Peaasjalikult tegeletakse puudustkannatavate inimeste aitamisega (üksikvanemad, pensionärid, majanduslikult keerulises olukorras pered ja lapsed, koolid, puudega lapsed jm).
Organisatsioonil on Kuressaares ka heategevuslik pood (Tallinna mnt 30), mis toimib vaid annetajate toodud kaubast. Kogu müügist saadud tulu läheb annetusteks.
Lucas Raymond
Lucas Axel Louis Raymond (sündinud 28. märtsil 2002 Göteborgis) on Rootsi jäähokimängija, kes mängib NHL-i klubis Detroit Red Wings ründajana vasakäärel.
Ta alustas klubikarjääri Rootsi klubis Frölunda HC, debüteerides Rootsi kõrgliigas hooajal 2018–19.
2020. aastal valis Detroit Red Wings ta NHL-i draft'is neljanda valikuna. 2021. aasta aprillis sõlmis ta Red Wingsiga kolmeaastase lepingu. Esimese värava lõi ta NHL-is 19. oktoobril 2021 mängus Columbus Blue Jacketsi vastu. 24. oktoobril tegi ta mängus Chicago Blackhawksi vastu oma esimese kübaratriki NHL-is. 2021. aasta novembris valiti Raymond NHL-i kuu parimaks uustulnukaks, kui ta kogus 14 mänguga 12 punkti.
Prangli mõis (Jõelähtme)
Prangli mõis (saksa keeles Gross-Wrangelsholm) oli poolmõis Jõelähtme kihelkonnas Harjumaal. .
Tougher Than the Rest
"Tougher Than the Rest" on Ameerika rokklaulja ja laulukirjutaja Bruce Springsteeni ("The Boss") kirjutatud ja esitatud laul. "Tougher Than the Rest" on tema 1987. aastal välja antud albumi "Tunnel of Love" singel.
Andrejs Žagars
pisi|Andrejs Žagars Andrejs Žagars (16. oktoober 1958 Krasnojarski krai – 26. veebruar 2019) oli läti lavastaja, näitleja ja teatritegelane.
Žagars lõpetas 1982. aastal Läti riikliku konservatooriumi teatri- ja filminäitlejana. 1982–1994 töötas ta Läti Kunstiteatris ja mängis mitmes filmis, sealhulgas kahes Eesti filmis: "Kaks paari ja üksindus" (1984, režissöör Tõnis Kask) ja "Metsluiged" (1987, režissöör Helle Karis). 1995 loobus ta näitlemisest ja asus tegelema restoraniäriga.
1996. aastast on Žagars Läti Rahvusooperi direktor. 2002. aastast töötas ta ka lavastajana. Tema esimene lavastus oli väikese eelarvega, kuid menukas Richard Wagneri ooper "Lendav hollandlane" Dalhalla vabaõhufestivalil Rootsis; see püsis kavas 2009. aastani. Kokku oli Žagars 2011. aasta sügiseks teinud 14 ooperilavastust, neist kuus väljaspool Lätit. 4. novembril 2011 esietendus tema lavastatud ooper "Manon Lescaut" Tallinnas Estonia teatris.
Isiklikku
Tema vend Juris Žagars on Läti Kunstiteatri näitleja.
Kastanpruun
Kastanpruun ehk kastanikarva on üks pruunidest värvitoonidest, kastani või hobukastani viljade värvi punakas pruun värvus.
Sõna kasutatakse sageli juuksevärvuse või juuksevärvi tooni kirjeldamisel.
Variatsioonid
E. F. Glockeri "Grundriss der Mineralogie ..." nimetab kastanpruuni (Kastanienbraun) puhtaimaks pruuniks ja toob värvuse näitemineraaliks egiptuse jaspise (Aegyptische Jaspis).
Loodusteadlaste ja linnuvaatlejate tarbeks koostatud värviõpik, 1886. aastal ilmunud "A nomenclature of colors for naturalists..." õpetab punakat kastanpruuni (Maroon) segama lillast krapplakist, karmiinlakist ja kinaverist ja pruunimat kastanpruuni (Chestnut) põletatud umbrast ja kinaverist.
RAL Classic värvikaardi tooni RAL 8015 Kastanienbraun värvus on sügav lillakaspruun.
Pantone värvitoon 18-1619 TCX Maroon on murtud punakasviolett, 19-1118 TCX Chestnut on sügav jahe tumepruun.
Veebivärv Maroon on üks kuueteistkümnest eeldefineeritud värvist sRGB värviruumis, mida tunnevad kõik veebisirvijad. See saadakse, kui punase lähtevärvuse küllastatus (value) on pool võimalikust.
Imšas
Imšas on küla (mazciems) Lätis Limbaži piirkonnas Skulte vallas.
Küla asub valla põhjaosas, seda läbib Liepupe-Reiņupe kanal. Külas asub Stienes pastsi bussipeatus. Imšas jääb osaliselt Põhja-Vidzeme biosfääri kaitsealale.
Aastal 2006 oli külas 15 elanikku.
Klassikaliste filoloogide loend
''Siin on loetletud klassikalisi filolooge.
Puuboa
Puuboa (Corallus) on maoperekond.
Klassifikatsioon
Puuboade perekonda klassifitseeritakse roomajate andmebaasis järgmised maoliigid :
Levila
Need kägistajamaod elavad Kesk - ja Lõuna-Ameerikas ning Antillidel.
Välislingid
Selles artiklis on kasutatud prantsuskeelset artiklit fr:Corallus seisuga 22.12.2013.
Araabia Ühendemiraatide pass
pisi|355x355px|Araabia Ühendemiraatide pass Araabia Ühendemiraatide kodaniku pass (araabia keeles: جواز السفر الإماراتي) on dokument, mis väljastatakse Araabia Ühendemiraatide (AÜE) kodanikele rahvusvahelise reisimise eesmärgil.
Alates 26. märtsist 2019 on Araabia Ühendemiraatide kodanikel viisavaba või viisa saabumisel 165 riigile ja territooriumile, asetades AÜE passi 21. kohale reisimisvabaduse järgi vastavalt Henley passiindeksile.
Conophis
Conophis on maoperekond.
Klassifikatsioon
Perekonda Conophis klassifitseeritakse roomajate andmebaasis järgmised maoliigid :
Levila
Neid võib kohata Mehhikos ja Kesk-Ameerikas.
Välislingid
Selles artiklis on kasutatud prantsuskeelset artiklit fr:Conophis seisuga 05.04.2014.
HK Unicorn Squad
pisi|Liikumise tunnuspilt. Autor: Britt Samoson HK Unicorn Squad on liikumine, mis pakub huviharidusena tehnoloogiaõpet ainult tüdrukutele. Liikumise eesmärgiks on kasvatada 8-14-aastaste tüdrukute seas praktiliste ja põnevate ülesannete abil huvi tehnika, robootika ja loodusteaduste vastu. HK Unicorn Squadi asutasid 2018. aastal ettevõtja ja insener Taavi Kotka ning tema abikaasa Kerstin Kotka.
Podoolia kubermang
Podoolia kubermang (ka Podolski kubermang) oli Venemaa Keisririigi, Ukraina ja Ukraina NSV haldusüksus (kubermang). Kubermangu administratiivne keskus oli Kamjanets-Podilskõi. Kubermang eksisteeris aastatel 1793–1923. Kubermangu territoorium on praegu Ukraina koosseisus.
Venemaa Teaduste Akadeemia Tuumauuringute Instituut
Venemaa Teaduste Akadeemia Tuumauuringute Instituut (vene keeles Институт ядерных исследований РАН) on Venemaa Teaduste Akadeemia teadusuurimisinstituut.
HK Unicorn Squad
Liikumise formaat
Unicornidel on õppeaastas kaks kursuseperioodi – sügisel ja kevadel. Uusi gruppe võetakse vastu iga kursuseperioodi alguses ehk siis kaks korda aastas, sügisel ja kevadel. Sügisene kursuseperiood kestab septembri lõpust/oktoobrist detsembrini ja kevadkursus märtsist juuni keskpaigani. Ühe kursuseperioodi jooksul läbitakse 10-st tunnist koosnev kursus. Kokku on programmil 6 kursust ehk soovi korral saab programmis osaleda 3 aastat.
Venemaa Teaduste Akadeemia Tuumauuringute Instituut
NSV Liidu Teaduste Akadeemia Tuumauuringute Instituut loodi 1970. aastal Moskvas. 1991. aastast praegune nimi. Aastatel 1970–1986 juhtis instituuti Albert Tahvelidze, seejärel Viktor Matvejev (1987–2014). Alates 2015. aastast on direktoriks Leonid Kravtšuk.
Chris Grayling
pisi|Chris Grayling Christopher Stephen Grayling (sündinud 1. aprillil 1962 Londonis) on Suurbritannia poliitik, kes kuulub Konservatiivse Partei ridadesse. Ta oli 4. septembrist 2012 kuni 9. maini 2015 Suurbritannia justiitsminister ja lordkantsler. 14. juulist 2016 on ta Suurbritannia transpordiminister.
Venemaa Teaduste Akadeemia Tuumauuringute Instituut
Struktuur
Instituudi allüksused asuvad Moskvas, Troitskis, Kabardi-Balkaarias (Baksani neutriinoobservatoorium), Baikali järve ääres (Baikali neutriinoobservatoorium); neutriinoseadmed asuvad Donetski oblastis Ukrainas ja Gran Sassos Itaalias.
HK Unicorn Squad
Liikumise formaat
Kõik HK Unicorn Squadi tunnid on pakitud kastidesse, sisaldades kõike vajalikku tunni läbiviimiseks. Kursuseperioodi jooksul saadetakse iga nädalal pakiautomaadi kaudu igale grupile üks kast vajalike vahendite ja juhenditega. Nii õppekomplektid, juhendid tundide läbiviimiseks kui ka kastide saatmine edasi-tagasi on HK Unicorn Squadi poolt tasuta. Uue grupi saab avada igaüks, kes soovib oma kodukohas või koolis unicornide tunde läbi viima hakata.
Chris Grayling
Ta sündis aastal 1962 Londonis, kuid kasvas üles Buckinghamshire'is. Ta lõpetas aastal 1984 ajaloo alal Sidney Sussex Colledži Cambridge'i Ülikoolis.
Venemaa Teaduste Akadeemia Tuumauuringute Instituut
Struktuur
Instituudis on 12 osakonda ja laboratooriumit, sealhulgas kaks neutriinoobservatooriumi.
HK Unicorn Squad
Liikumise formaat
Lisaks kahele kursusele õppeaastas toimub igal aastal HK Unicorn Squad suvelaager, mis on mõeldud liikumises osalevatele tüdrukutele üle Eesti. Laagris lahendatakse erinevaid meeskondlikke tehnoloogia, matemaatika ja füüsikaga seotud ülesandeid, tehakse sportmänge, külastatakse kultuuriasutusi ning kohtutakse inspireerivate naisliidritega.
Chris Grayling
4. septembrist 2012 kuni 9. maini oli ta Suurbritannia justiitsminister. 14. juulist 2016 on ta Suurbritannia transpordiminister.
HK Unicorn Squad
Liikumise formaat
2022. aastal osales HK Unicorn Squadi liikumises üle 2000 tüdruku üle Eesti, tunnid toimusid enam kui 160 grupis.
Venemaa Teaduste Akadeemia Tuumauuringute Instituut
Struktuur
Instituudis töötab umbes tuhat inimest.
Chris Grayling
Isiklikku
Ta on abielus ja tal on kaks poega.
HK Unicorn Squad
Muu
HK Unicorn Squad on alates 2020. aastast telesaate Rakett 69 üks toetajatest ja premeerib saate parimat tüdrukut ning silmapaistvaimat raketlast 5000-eurose stipendiumiga.